Sahararen aldeko elkartasun bilketak udaletxean, ostatuan eta kultur eta osasun gunean - Leaburu-txarama - Tolosaldeko ataria
Sahararen aldeko elkartasun bilketak udaletxean, ostatuan eta kultur eta osasun gunean
Tolosaldeko Ataria 2020-01-16 13:38
Martxan da aurten ere Sahararen aldeko elkartasun bilketa eskualdeko herri guztietan; Leaburu-Txaramak ere bat egin du egitasmoarekin.
Elikagaiak, garbiketa produktuak eta eskolako materiala biltzea da helburua, saharar errefuxiatu kanpamendura eramateko. Besteak beste, honakoa bildu nahi dute: arroza, pasta, azukrea, lekaleak, olioa, atuna eta sardinak oliotan, eztia, konpresak, haur eta helduentzako pixoihalak eta eskolako materiala.
Bilketaren azken eguna urtarrilaren 31a izango da. Leaburun bertan, ostatuan eta udaletxean egin daiteke, eta Txaraman, berriz, kultur eta osasun gunean, astearte goizetan.